HILLSONG TV Ota elämäntehtäväksesi Jumala 1/4
Onko elämälläsi tehtävä?
Onko elämäsi ja sisälläsi olevan, elämättömän elämän välissä aukko?
Mikä estää sinua? Onko se vitkastelu tai pelko?
Rajoittaako elämäsi sisäisten voimavarojesi käyttöä?
Puhun tänään lähetyskäskystä tai toisin sanottuna menemisestä.
Jokainen meistä voi elää niin, että täyttää Jumalan antaman tehtävän.
Tämän opetussarjan aihe on: Mene!
Jumala kehottaa meitä menemään.
Jeesus sanoi (Mark. 16:15): "Menkää kaikkeen maailmaan -
ja saarnatkaa evankeliumia kaikille luoduille."
Jeesus ei puhunut vain muutamalle lähetyssaarnaajalle.
Sanottuaan tämän Hän jatkoi: -
"Joka uskoo ja kastetaan, se pelastuu; -
mutta joka ei usko, se tuomitaan kadotukseen.
Ja nämä merkit seuraavat niitä, jotka uskovat: -
minun nimessäni he ajavat ulos riivaajia, -
puhuvat uusilla kielillä, nostavat käsin käärmeitä, -
ja jos he juovat jotakin kuolet- tavaa, ei se heitä vahingoita; -
he panevat kätensä sairasten päälle, ja ne tulevat terveiksi."
Tämä käsky oli täynnä elämää, ja sitä kutsutaan lähetyskäskyksi.
On valtavan suuri kunnia ja etuoikeus oivaltaa, -
että voimme elää tehden työtä yhdessä Jeesuksen kanssa.
Suoritamme tehtäväämme Jumalan kanssa. Siitä Jeesus puhui.
En tiedä, mitä lähetystyö sinusta on, -
mutta aiemmin sen on ymmärretty koskevan lähinnä lähetyssaarnaajia.
Teologi Christopher Wrightin mukaan -
Jumalan tehtävä on liian tärkeä jätettäväksi vain läheteille.
Se on tehtävä, jonka suoritamme yhdessä.
Voimme käyttää lahjojamme ja elää ei vain pelastettuina, -
vaan myös kutsuttuina, kuten 2. Tim. 1:9 sanoo.
Meidät on kutsuttu pelastukseen, ei omien tekojemme mukaan -
vaan Jumalan aivoituksen ja armon mukaan.
Pelastettu ja kutsuttu. Kun ihmiset eivät ymmärrä tehtävää, -
jota meillä on etuoikeus suorittaa yhdessä Jumalan kanssa, -
elämme vain pelastettuina, vaikka voisimme elää myös kutsuttuina -
Hänen tarkoituksensa mukaan, tietoisina tehtävästämme.
Eikä Raamatussa lähetyksestä puhuttaessa -
käsketä menemään kauas.
Maailma on myös lähellämme.
Mihin keskusteluihin osallistuit viime viikolla?
Ne ovat täydellinen paikka suorittaa tehtävää.
Mitkä asiat kiinnostavat sinua?
Ehkä urheilu, käsityöt tai jokin muu luova asia.
Voimme ajatella tehtävää siitä maailmasta käsin, jossa elämme, -
ja viedä sen keskusteluihimme ja ihmissuhteisiimme.
Jumala on luonut meidät niin, että innostumme joistakin asioista -
niin, että voimme paneutua niihin yhä syvällisemmin.
Niiden parissa on myös lähetyskenttämme.
Toki Jumala myös välillä lähettää ihmisiä uusiin paikkoihin.
35 vuotta sitten Jumala vei Bobbien ja minut kotimaastamme -
ja kutsui meidät lähetystyöhön Australiaan. Eikö olekin hienoa?
35 vuotta sitten.
Emme tienneet mitään kaikista edessämme olevista siunauksista.
Onneksi tartuimme tilaisuuteen. Olen todella iloinen siitä.
Tehtävämme on mennä kaikkialle maailmaan ja saarnata evankeliumia.
Franciscus Assisilaisen ehkä tunnetuin sanonta on: -
"Saarnatkaa evankeliumia kaikin tavoin, -
ja jos on pakko, käyttäkää sanoja."
Evankeliumin julistaminen ei ole sitä, että seisomme kadunkulmassa -
kantaen kylttiä, jossa lukee: "Käänny tai palat helvetissä."
Lähetys on sitä, että ymmärrämme Jumalan antaneen meille -
lahjoja ja kutsumuksen, ja sitoudumme elämään niiden mukaan.
Useimmilla ihmisillä on kaksi elämää: -
Se, jota he elävät, sekä elämätön elämä, joka on heidän sisällään.
Elämä, jota elämme, sekä elämätön elämä, joka on piilossa sisällämme.
Monesti eletyn ja koetun elämän -
ja sisällämme olevan elämättömän elämän välissä -
on vastarinta.
Samanlainen vastustus oli läsnä, kun Jeesus antoi lähetyskäskyn.
Mark. 16:14:ssa Jeesus on tuomassa tämän käskyn seuraajilleen.
"Vihdoin hän ilmestyi myöskin niille yhdelletoista -
heidän ollessaan aterialla; ja hän nuhteli heidän epäuskoaan -
ja heidän sydämensä kovuutta, kun he eivät olleet uskoneet niitä, -
jotka olivat nähneet hänet ylösnousseeksi."
Lahjasi, kykysi, luovuutesi, ja tilaisuutesi -
ovat asioita, joita Jumala voi käyttää tehtävässään, -
mutta se, mikä meitä estää, -
on kuilu eletyn elämämme ja elämättömän elämän välillä.
Tässä Jeesus antaa käskyn seuraajilleen, -
joilla on vielä vaikeuksia sulattaa ajatusta ylösnousemuksesta -
ja tehtävästään voittaa maailmaa Jeesukselle, -
mutta sydämen kovuus ja epäusko olisivat estäneet sen.
Tiedätkö, että niin monet -
ovat jossain määrin mukana Jumalan tehtävän suorittamisessa, -
mutta eivät täysillä, koska epäile- vät, mitä Jumala voi tehdä heissä.
He eivät oikein usko, -
että Jumala voisi käyttää heidän luovuuttaan tai lahjojaan.
Epäusko voi ilmetä monin tavoin, -
ja se voi estää meitä elämästä täysillä.
Vastarintamme ei aina ole tietoista, -
mutta se estää meitä elämästä Jumalan mahdollisuuksien mukaan.
Mikä on elämäsi elämän ja sisäisen elämäsi välissä?
Kuuluisa kirjailija H. G. Wells -
sanoi jotain samanlaista puhuessaan menestyksestä: -
"Vauraus, tunnettuus, asema ja valta -
eivät ole menestyksen mittareita.
Ainoa todellinen menestyksen mittari -
on suhde sen välillä, mitä olemme ja mitä olisimme voineet olla.
Menestys seuraa, kun teemme sen, mihin meillä on mahdollisuus."
Vastustus on joskus vitkuttelua.
Joskus se on vain pelkoa.
Se voi olla järkeilyä, elämistä vain oman järkemme varassa, -
tai sitä, että tuhoamme itse omat mahdollisuutemme.
Paavali puhuu roomalaisille Kris- tuksen vanhurskaudesta ja siitä, -
miten saamme sen armosta Hänessä, emme omien tekojemme kautta.
Hän sanoo: "Saatatte kysyä, kuka on vastustanut Jumalan tahtoa?"
Usein emme huomaa vastustavamme sitä, -
mutta usein se ilmenee siinä, -
ettemme hyväksy sitä, mitä Jumala voi tehdä meissä ja kauttamme.
Jos menen yksityiskohtiin, -
uskon, että puhun parhaillaan ihmisille, -
joiden sisällä on kirjoittamattomia kirjoja.
Miksei niitä ole kirjoitettu?
Syynä on epäusko kaikissa eri muodoissaan.
"Entä jos en löydä kustantajaa?" Ehkä et löydäkään.
"Entä jos ihmiset eivät pidä siitä?" Voi olla, että niin käy, -
mutta sisällänne on kirjoja, ja kuka tietää, -
mitä Jumala voisi tehdä niiden kautta.
Sen sijaan, että järkeilette tai pelkäätte, mitä voisi tapahtua, -
tai lykkäätte sitä ensi vuoteen tai johonkin muuhun aikaan, -
entäpä, jos alkaisitte elää tehtäväänne -
ja kuroisitte umpeen kahden elämänne välisen kuilun?
Jotkut teistä palavat jollekin asialle, -
ja teillä on kyky pukea se sanoiksi, -
jotka voivat tuoda elämää monille. Täällä on asiantuntijoita, -
jotka voisivat kirjoittaa kirjoja, joista olisi paljon apua muille.
Teillä on lahjoja ja kykyjä, joita voisitte jakaa muiden kanssa.
Tiedän, että tämä on vain yksi esimerkki luovuudesta.
On ihmisiä, joilla on lahjoja, mutta jotka eivät ole koskaan -
opiskelleet musiikkia. Miksi? Sisäisen vastustuksen vuoksi.
Ette usko, että Jumalalla on teille tehtävä.
Jumalan tehtävä on uskoville, ei vain läheteille.
Voit sivuuttaa sen ajatellen, ettei se voi olla totta, -
ettet ole sopiva henkilö etkä edes tunne ketään.
Juuri tuota on vastarinta. Tai epäusko, -
kuten Jeesus sanoi opetuslapsille.
Ajatus siitä, että Jeesus voisi lähettää heidät -
muuttamaan maailmaa ja että sai- raat paranisivat heidän kauttaan, -
aiheutti epäuskoa ja sydämen kovuutta.
Sydämen kovuudesta tulee mieleen kapinointi, -
mutta se on vain sitä, että suljemme pois mahdollisuuden, -
että Jumala voisi käyttää meitä. Jumala kutsui myös Joonan.
Joonan piti mennä Niniveen, mutta hän tuhosi mahdollisuutensa.
Sen sijaan, että olisi mennyt Niniveen, -
hän astui laivaan, joka vei hänet pois Jumalan luota.
Joona 1:1―3: "Joonalle, Amittain pojalle, tuli tämä Herran sana: -
'Nouse, mene Niiniveen, siihen suureen kaupunkiin, -
ja saarnaa sitä vastaan; -
sillä heidän pahuutensa on noussut minun kasvojeni eteen.'
Mutta Joona nousi paetaksensa Tarsiiseen Herran kasvojen edestä -
ja meni alas Jaafoon ja löysi lai- van, joka oli lähtevä Tarsiiseen.
Ja hän suoritti laivamaksun ja astui siihen mennäkseen -
heidän kanssansa Tarsiiseen, pois Herran kasvojen edestä."
Hän maksoi päästäkseen Jumalan luota.
Saatamme maksaa siitä menetettynä tilaisuutena, -
katumuksena, ajan hukkaamisena, epäilyksinä ja epävarmuutena, -
mutta jos Jumala laskee sydämellesi jotain, haluat elää täysillä -
ja uskot, että Jumala on antanut sinulle kyvyn sen toteuttamiseen, -
älä epäile tai koveta sydäntäsi siltä, mitä Jumala voi käyttää -
sinua tai sitä, mitä teet, -
vaan kuro umpeen kuilu elämäsi ja elämättömän elämän välillä.
Joku sanoo, että puhun aina tarkoituksesta ja kutsusta, -
ja se on aivan totta.
Haluan nähdä, kuinka seurakunta käyttää mahdollisuutensa, -
ja ihmiset tarttuvat tehtävään vapautuen rajoista, epäuskosta, -
ja sydämen kovuudesta ja uskovat, mitä Jumala voi tehdä heissä.
Joona tuhosi oman tilaisuutensa.
Se käy helposti. Olin 17-vuotiaana raamattukoulussa, -
ja paloin innosta päästä joskus saarnaamaan evankeliumia, -
palvelemaan ihmisiä, johtamaan ja rakentamaan seurakuntaa.
Elin sitä varten, mutta olin pelokas.
Isäni oli taitava saarnaaja, mikä aiheutti minulle paineita.
Kun minua pyydettiin puhumaan ensimmäistä kertaa -
koulumme 60 opiskelijalle, olin niin epäuskoinen, -
tai epävarma ja peloissani, -
että kun minun piti puhua, en mennyt kappeliin, -
vaan ajoin täysin toiseen suuntaan ja pilasin tilaisuuteni.
Sen voi tehdä monella tavalla.
Poika jättää menemättä kokeeseen epäonnistumisen pelossa.
Lapsille sanotaan, etteivät odota liikoja, etteivät he pettyisi.
Rohkaisen teitä sanomaan lapsille, -
että Jeesuksessa kaikki on mahdollista, -
ei täyttämään heitä epäuskolla ja vastustuksella.
Se johtaa elämään, jossa on syvä kuilu -
todellisen ja elämättömän elämän välillä.
Tai joku ei edes pyri urheilujoukkueeseen, -
koska pelkää, ettei pääse sinne.
Kykyjä, jotka eivät koskaan tule esiin, on niin monenlaisia.
Saatamme lykätä asioita myöhempään.
Elävä esimerkki viivyttelystä Raamatussa -
on faarao Mooseksen aikana.
Jumala käski faaraon päästää israelilaiset pois, -
mutta hän vastusteli.
Siitä seurasi monenlaisia ongelmia ja koettelemuksia.
Vitsaukset kurittivat faaraota.
2. Moos. 8:ssa vitsauksena olivat sammakot. Niitä oli kaikkialla.
Ne eivät pysyneet joessa, minne ne kuuluivat.
Ne aiheuttivat laajaa tuhoa, -
ja Mooses kysyi faaraolta, milloin saisi puuttua tilanteeseen.
Jae 9: "Mooses sanoi faraolle: 'Suvaitse määrätä minulle aika, -
jonka kuluessa minun on rukoiltava, -
sinun itsesi, sinun palvelijaisi ja kansasi puolesta, -
sammakot hävitettäviksi luotasi ja taloistasi, -
niin että niitä jää ainoastaan Niilivirtaan'.
Hän vastasi: 'Huomiseksi.'"
Miksi? Koska häntä kutsuttiin tekemään jotain suurempaa, -
vapauttamaan Jumalan kansa.
Vastustus ei estä sinua pitämästä taukoa, ottamasta nokosia, -
muuttamasta pois tai menemästä päinvastaiseen suuntaan.
Se herää toimimaan vain, kun voisit päästä parempaan asemaan, -
saada lisää vaikutusvaltaa tai varoja, -
jotta voisit edistää Jumalan valtakuntaa tehokkaammin.
Silloin vastustus iskee. On paras keskittyä vastustamaan saatanaa, -
jotta hän väistyisi, koska hän saa meidät vastustamaan Jumalaa.
Muistatteko, kun Pietari oli vankilassa uskonsa tähden?
Se ei ollut edes ensimmäinen kerta.
Apostolien tekojen luvussa 12 vankilaa kuvataan näin: -
Hänet oli kahlehdittu molemmista käsistä kahteen sotilaaseen.
He olivat kahden oven tai portin takana, -
mutta Jumala vapautti hänet.
Samaan aikaan hänen toverinsa rukoilivat, -
että hänet vapautettaisiin.
He rukoilivat, ja samaan aikaan Jumala teki ihmeen.
Kahleet irtosivat, ja Pietari onnistui pääsemään -
pois vartijoiden välistä, -
ja pääsi vielä molempien ovien läpi.
Jumalan vapautettua hänet hän meni rukouskokoukseen -
ja koputti oveen. Apt. 12:13: -
"Ja kun Pietari kolkutti eteisen ovea, -
tuli siihen palvelijatar, nimeltä Rode, kuulostamaan; -
ja tunnettuaan Pietarin äänen hän ilossansa ei avannut eteistä -
vaan juoksi sisään ja kertoi Pietarin seisovan portin takana.
He sanoivat hänelle: 'Sinä hourit'.
Mutta hän vakuutti puheensa todeksi.
Niin he sanoivat: 'Se on hänen enkelinsä'".
Pietarin oli siis helpompi murtaa kahleet, -
paeta vartijoiden välistä ja kahden lukitun oven takaa -
kuin päästä kokoukseen, jossa rukoiltiin hänen vapautumistaan.
Mitä rukoilet Jumalan käyttävän?
Joskus se, että Jumala pelastaa ja vapauttaa sinut -
ja antaa sinulle tehtävän, on helpompaa kuin -
saada paksuun kalloomme mahtumaan, -
että voimme päästä epäuskostamme, -
tarttua Jumalan tilaisuuksiin, lakata vastustamasta -
ja alkaa elää sisäistä, elämätöntä elämäämme.
Joskus tuntuu, että lähetyskäsky on hieno suunnitelma joillekin, -
mutta meidät kaikki on kutsuttu toteuttamaan sitä Jeesuksen kanssa.
Valtakunnan tulee levitä kaikkialle alkaen sieltä, missä olemme.
Kuvittelemme, että meidän tulee mennä jonnekin kauas -
sen sijaan, että veisimme Jeesuksen kaikkialle, minne menemme, -
kouluun, opiskelupaikalle, töihin tai minne ikinä menemmekään.
Siellä Jumalan valtakuntaa tarvitaan kaikkein eniten.
Älä aliarvioi sitä, mitä Jumala voi tehdä elämässäsi -
lahjoilla, jotka Hän on antanut sinulle.
Meissä on paljon kykyjä, jotka jäävät pimentoon, -
koska emme ymmärrä niiden voimaa.
Paholainen on taitava syöttämään meille epäuskon ajatuksia, -
jotka saavat meidät toimimaan opetuslasten tavoin, -
joita Jeesus moitti epäuskosta ennen lähetyskäskyn antamista.
Kovetamme sydämemme Jumalan antamille mahdollisuuksille -
ja annamme epäuskon johtaa pelkoon, vitkasteluun ja järkeilyyn.
Tästä haluan sinulle puhua.
Päätä, että mikä tahansa saa sinut alisuorittamaan elämääsi, -
sen on muututtava, ja meidän on alettava elää täyttä elämää.
Aloin käydä seurakunnassa niihin aikoihin, kun sain ylennyksen.
Olin yksi maan nuorimmista johtajista.
Olin suosiossa työpaikallani, mutta Jumala kutsui johonkin uuteen, -
sosiaalialan työhön. Oli todella vaikeaa -
luopua hyvästä urasta, palkasta ja turvallisuudentunteesta -
ja tarttua sydämen kutsuun, jota kohti Jumala veti minua.
Kamppailin vuosia kutsuni -
yhteiskunnan odotusten täyttämisen välillä.
Raha veti minua poispäin sosiaalityöstä, -
koska rahan puute on ollut yksi pahimpia pelkojani -
isänä ja aviomiehenä, perheen elättäjänä, -
mutta niin kauan kuin jahtasin rahaa, se teki minuun aukon, -
joka kasvoi aina vain suuremmaksi.
Vaimoni sanoi, että minut on kutsuttu olemaan ihmisten kanssa, -
vaikuttamaan heihin. Tein sydämen ratkaisun -
lähteä kohti kutsuani ja sitä, mihin minulla oli lahjoja.
Elin vuosia elämää, joka ei tuonut tyydytystä -
ja koin, etten käyttänyt kaikkia lahjojani.
Minun piti vain seurata sydäntäni, ottaa uskonaskel, -
luopua turvallisuudesta, johon olin tottunut -
ja alkaa tehdä sitä, mihin koen, että Jumala on minut kutsunut.
Rauha, joka sitä seurasi, oli uskomaton.
Antaudun.
Haluan tuntea Sinut paremmin.
Antaudun.
Haluan tuntea Sinut paremmin.
Puhalla sisääni, Jeesus, -
myrskytuulen lailla.
Tee tahtosi minussa, Herra.
Brian Houstonin saarna "Hän vuo- datti sen, jonka näet ja kuulet" -
tuo tuoreen näkökulman Pyhän Hengen vuodatukseen Apt. 2:ssa.
Saat tämän elämää muuttavan saarnan kiitokseksi lahjastasi.
Näin voit aloittaa voitokkaan elämän Jeesuksen nimessä.
Yli 100 dollarin lahjasta saat taltioinnin konferenssistamme.
Se sisältää heinäkuun 2012 konferenssin aamu- ja iltaosuudet -
sekä kuuluisien opettajien kuten Joyce Meyerin -
ja Louie Giglion kaikki opetukset. Voit valita joko cd- tai dvd-levyt.
Käy osoitteessa www.hillsongtv.com/partner -
tai soita ruudulla näkyvään numeroon.
Jotain tapahtuu sisälläsi. Luonteesi kehittyy.
Juuresi kasvavat syvemmälle. Luottamuksesi ja voimasi kasvavat.
Pääset korkealle vain, kun juuresi ovat syvällä.
Älä halveksi pienten alkujen päivää, -
niiden aikana Jumala valmistaa sinua menemään kauas.
Jeesus vuodattaa verensä ja sanoo: -
"Murran jokaisen kirouksen, siteen ja kamppailun, joka sitoo taloasi.
Teen niin, jotta uusi sukupolvi ei joutuisi käymään läpi -
edellisen sukupolven taisteluja."
Ette ole enää sitä, mitä ennen. Tähän kaupunkiin tulee suuri ilo.
Huutakaa ja tanssikaa, herätys on tullut kaupunkiin!
TÄTÄ ON HERÄTYS Hillsong-konferenssi 2013
Uskon, että Jeesuksen kautta saat Jumalan tulevaisuuden ja toivon.
Avaa elämäsi Jumalan mahdollisuudelle -
kutsumalla Jeesus elämäsi keskelle ja elämällä Jumala-suhteesta käsin.
Kiitos seurastasi, toivottavasti tapaamme taas. Siunausta!
Suomennos: Anni Lähteenmäki